b"\n_START_ARTICLE_\nFesta Major del Poble-sec\n_START_PARAGRAPH_\nLa Festa Major del Poble-sec es celebra la segona quinzena de juliol al barri del Poble-sec, al districte de Sants-Montju\xc3\xafc de Barcelona des de la d\xc3\xa8cada del 1990. La festa major del barri l\xe2\x80\x99organitza la Coordinadora d\xe2\x80\x99Entitats del Poble-sec. Les activitats es reparteixen en diversos espais emblem\xc3\xa0tics, com ara la pla\xc3\xa7a del Sortidor, la de les Tres Xemeneies o la del teatre el Molino, i van a c\xc3\xa0rrec d'entitats diferents. El ball, i sobretot la m\xc3\xbasica, tenen molt de pes en el programa, per\xc3\xb2 la cultura popular tamb\xc3\xa9 hi \xc3\xa9s ben present, amb trobades geganteres, castelleres i correfocs."